Imtella' Mejju 6, 2021 L-Awtorità tal-Ippjanar approvat l-applikazzjoni biex il-lukanda Grand Hotel Verdala fir-Rabat titwaqqa' u minflokha jinbnew lukanda ġdida u żewġ blokol residenzjali. Is-sit jinsab fiż-żona magħrufa bħala Tal-Virtu fil-limiti tar-Rabat u wara li sena ilu kien approvat l-'outline development permit' issa ġie approvat il-permess kollu. Il-lukanda se tkun tikkonsisti minn 17-il kamra bħala 'aparthotel' u 26 kamra oħra għar-residenti mentri ż-żewġ blokok se jkun fihom 39 fi Blokka A u 47 appartament f'dik B kif ukoll 176 parkeġġ għall-vetturi.